Lav et referat af nedenstående tekst:

Tekst:
En af de mest omtalte drabssager i hele Danmark bliver onsdag udfoldet ved byretten i Aalborg, når rettens største sal – nævningetingssalen – skal huse retssagen mod en 37-årig mand fra Vendsyssel, der er tiltalt for både voldtægt og drab af den 22-årige kvinde Mia Skadhauge Stevn. Onsdag morgen bliver det første retsmøde i den makabre drabssag afholdt og herefter følger mindst yderligere syv retsmøder, inden der kan fældes en endelig dom. Retsmødet onsdag kommer i høj grad til at handle om hændelsesforløbet op til og efter Mia Skadhauge Stevns død, når specialanklager ved Nordjyllands Politi, Mette Bendix, vil begynde retssagen med en såkaldt forelæggelse, hvor anklagemyndigheden ridser op, hvad de mener, den 37-årige mand gjorde ved 22-årige Mia Skadhauge Stevn den 6. februar sidste år, som i sidste ende førte til hendes død. Det er forventningen, at den tiltalte skal afhøres efter anklagemyndighedens forelæggelse af sagen, og det kan allerede blive på det første retsmøde onsdag, at den 37-årige tiltalte skal svare på spørgsmål fra først anklager Mette Bendix og siden hans forsvarsadvokat Mette Grith Stage. Bliv klogere på sagen her, hvor du kan høre fra tidligere drabschef Bent Isager-Nielsen: Retssagen fortsætter efter onsdagens første retsmøde med yderligere i hvert fald syv retsmøder, hvor det forventes, at retten den 27. juni vil tage stilling til, om den 37-årige er skyldig i anklagerne mod ham eller ej. Bliver den 37-årige kendt skyldig i en eller flere af tiltalepunkterne, vil der efter planen falde en endelig dom den 28. juni. Forsvandt efter bytur 22-årige Mia Skadhauge Stevn blev sidst set i live af hendes bekendte den 6. februar 2022 meget tidligt om morgenen, da hun forlod Jomfru Ane Gade i Aalborg efter en bytur. Dagen efter blev hun efterlyst af Nordjyllands Politi, der i igangsatte et større eftersøgningsarbejde, da politiet frygtede, at Mia Skadhauge Stevn var blevet udsat for en forbrydelse. Gennem pressen fremlagde politiet deres fremskridt i efterforskningen, inden de to dage efter efterlysningen kunne fortælle, at de havde anholdt to personer. Den ene blev siden løsladt og renset i sagen, mens den anden er den 37-årige mand, der i dag er tiltalt for drabet på Mia Skadhauge Stevn. Dagen efter anholdelsen afholdt Nordjyllands Politi et pressemøde, der sendte et chok gennem den danske befolkning, hvor de fortalte, at de havde fundet ligdele i Dronninglund Storskov, der formodes at stamme fra Mia Skadhauge Stevn. Tidligere samme dag blev den 37-årige mand varetægtsfængslet for drabet på Mia Skadhauge Stevn og har været det lige siden. I marts måned i år blev han også tiltalt for drabet. Politi: Det skete der med Mia Det er efter mere end et års efterforskning Nordjyllands Politis opfattelse, at den tiltalte 37-årige mand samlede Mia Skadhauge Stevn op i en bil ved et busstoppested på Vesterbro centralt i Aalborg om morgenen den 6. februar 2022, efter den 22-årige sygeplejerskestuderende havde været i byen i Jomfru Ane Gade. Det fremgår af anklageskriftet i sagen, at den 37-årige, efter at have samlet Mia Skadhauge Stevn op, ifølge politiet, tvang hende til samleje uden hendes samtykke, og det fremgår også, at den 22-årige kvinde var så fuld, at hun slet ikke var i stand til at give samtykke. Nordjyllands Politi mener også, at den 37-årige samme dag udsatte Mia Skadhauge Stevn for betydelig lemlæstelse ved blandt andet at kvæle den 22-årige sygeplejerskestuderende, så hun, på grund af de påførte skader, afgik ved døden. Efter drabet skulle den 37-årige ifølge Nordjyllands Politi have parteret Mia Skadhauge Stevns lig og fordelt ligdelene i et skovområde i Dronninglund Storskov. Den 37-årige har gennem hele sagen nægtet sig skyldig, men hans forsvarer Mette Grith Stage forventer, at han vil erkende sig skyldig i usømmelig omgang med lig.

Referat:
Onsdag morgen begynder retssagen mod en 37-årig mand fra Vendsyssel, der er tiltalt for at have dræbt 22-årige Mia Skadhauge Stevn.